CELEX: 62011CB0560
Language: el
Date: 2012-12-13 00:00:00
Title: Υπόθεση C-560/11: Διάταξη του Δικαστηρίου (τέταρτο τμήμα) της 13ης Δεκεμβρίου 2012 [αίτηση της Commissione Tributaria Provinciale di Parma. (Ιταλία) για την έκδοση προδικαστικής αποφάσεως] — Danilo Debiasi κατά Agenzia delle Entrate Ufficio di Parma (Άρθρα 53, παράγραφος 2, και 94 του Κανονισμού Διαδικασίας του Δικαστηρίου — Προδήλως απαράδεκτο — Άρθρο 99 του Κανονισμού Διαδικασίας — Απάντηση ως προς την οποία δεν υπάρχει εύλογη αμφιβολία — Φορολογία — ΦΠΑ — Άρθρο 17, παράγραφος 2, στοιχείο α', της έκτης οδηγίας ΦΠΑ — Έκπτωση του φόρου επί των εισροών — Δημόσιοι ή ιδιωτικοί υγειονομικοί φορείς που ασκούν δραστηριότητα απαλλασσόμενη του φόρου — Εθνική νομοθεσία αποκλείουσα την έκπτωση του φόρου για την αγορά αγαθών ή υπηρεσιών που χρησιμοποιούνται στις απαλλασσόμενες του φόρου δραστηριότητες — Έκπτωση pro rata)

23.2.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 55/2
            
         Διάταξη του Δικαστηρίου (τέταρτο τμήμα) της 13ης Δεκεμβρίου 2012 [αίτηση της Commissione Tributaria Provinciale di Parma. (Ιταλία) για την έκδοση προδικαστικής αποφάσεως] — Danilo Debiasi κατά Agenzia delle Entrate Ufficio di Parma
   (Υπόθεση C-560/11) (1)
   
   (Άρθρα 53, παράγραφος 2, και 94 του Κανονισμού Διαδικασίας του Δικαστηρίου - Προδήλως απαράδεκτο - Άρθρο 99 του Κανονισμού Διαδικασίας - Απάντηση ως προς την οποία δεν υπάρχει εύλογη αμφιβολία - Φορολογία - ΦΠΑ - Άρθρο 17, παράγραφος 2, στοιχείο α', της έκτης οδηγίας ΦΠΑ - Έκπτωση του φόρου επί των εισροών - Δημόσιοι ή ιδιωτικοί υγειονομικοί φορείς που ασκούν δραστηριότητα απαλλασσόμενη του φόρου - Εθνική νομοθεσία αποκλείουσα την έκπτωση του φόρου για την αγορά αγαθών ή υπηρεσιών που χρησιμοποιούνται στις απαλλασσόμενες του φόρου δραστηριότητες - Έκπτωση pro rata)
   2013/C 55/02
   Γλώσσα διαδικασίας: η ιταλική
   
      Αιτούν δικαστήριο
   
   Commissione Tributaria Provinciale di Parma
   
      Διάδικοι στην υπόθεση της κύριας δίκης
   
   
      Προσφεύγων: Danilo Debiasi
   
      Καθής: Agenzia delle Entrate Ufficio di Parma
   
      Αντικείμενο
   
   Αίτηση προδικαστικής αποφάσεως — Commissione tributaria provinciale di Parma — Ερμηνεία του άρθρου 17, παράγραφος 2, στοιχείο α', της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ ειδ. έκδ. 09/001, σ. 49) — Έκπτωση φόρου επί των εισροών — Δημόσιοι ή ιδιωτικοί υγειονομικοί φορείς που ασκούν δραστηριότητα απαλλασσόμενη του φόρου — Εθνική νομοθεσία αποκλείουσα την έκπτωση του φόρου για την αγορά αγαθών ή υπηρεσιών που χρησιμοποιούνται στο πλαίσιο των εν λόγω απαλλασσομένων του φόρου δραστηριοτήτων
   
      Διατακτικό
   
   Τα άρθρα 17, παράγραφοι 2 και 5, καθώς και 19 της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση, έχουν την έννοια ότι δεν αντιβαίνει σ’ αυτά εθνική νομοθετική ρύθμιση όπως η επίδικη στην κύρια δίκη, η οποία δεν επιτρέπει την έκπτωση του φόρου προστιθεμένης αξίας που έχει καταβληθεί σε προηγούμενο στάδιο για την απόκτηση αγαθών και υπηρεσιών που χρησιμοποιούνται για τις ανάγκες απαλλασσομένων του φόρου δραστηριοτήτων και η οποία προβλέπει, κατά συνέπεια, ότι το δικαίωμα ενός μικτού υποκειμένου στον φόρο για έκπτωση του φόρου υπολογίζεται βάσει μιας αναλογίας αντιστοιχούσας στη σχέση μεταξύ του ύψους των πράξεων που παρέχουν δικαίωμα εκπτώσεως και του συνολικού ύψους των πράξεων που πραγματοποιήθηκαν εντός του έτους, συμπεριλαμβανομένων των απαλλασσομένων του φόρου ιατροϋγειονομικών παροχών.
   
      (1)  ΕΕ C 25 της 28.1.2012.